﻿ Alice Munro – Premi Nobel de Literatura 2013 | PAROHIA "SF.PROOROC ILIE TESVITEANUL ŞI SF. IERARH GRIGORIE PALAMA"-GIRONA
Alice Munro – Premi Nobel de Literatura 2013
L'Acadèmia sueca ha comunicat aquest dijous que l'escriptora Alice Munro ha guanyat el premi Nobel de Literatura 2013, dotat amb vuit milions de corones sueques (uns 875.000 €). Munro és autora de diversos llibres de contes, entre els que destaquen 'Estimada vida, 'Massa felicitat' i 'Odi, amistat, festeig, amor, matrimoni'. En català ha estat publicada a Club Editor –projecte de Maria Bohigas–; en castellà, a Lumen.
Peter Englund, secretari permanent de l'Acadèmia sueca, ha destacat la producció en narrativa curta de l'autora, centrada en el sud-oest del Canadà, Ontario, "terra rural i plena de rius". L'ha comparat amb l'espai mític creat per William Faulkner a la seva obra. Englund ha destacat també que "ningú ha deconstruït com ella el desencís romàntic, com el que es somia no té res a veure amb la realitat".
Al seu últim llibre, 'Estimada vida', "dóna pistes sobre tota la seva vida a les últimes narracions, escrites com una petita autobiografia".
Des de l'any 1901, el premi Nobel de literatura ha distingit l'obra de 109 autors en 104 ocasions (durant la Segona Guerra Mundial va ser suspès, i també l'any 1914, 1918 i 1935). El primer guardonat va ser el francès Sully Prudhomme, i l'últim, el novel·lista xinès Mo Yan. L'Acadèmia Sueca ha recompensat autors tan diversos com Ernest Hemingway (1954), Yasunari Kawabata (1968), Samuel Beckett (1969), Isaac Bashevis Singer (1975), Naguib Mahfouz (1988), Camilo José Cela (1989), Wislawa Szymborszka (1996), Elfriede Jelinek (2004) i Mario Vargas Llosa (2010).
Jordi NOPCA (sursa: www.ara.cat)
This entry was posted on jueves, octubre 10th, 2013 at 14:22	and is filed under actualitate mondiala, fotografie, ȘTIRI. You can follow any responses to this entry through the RSS 2.0 feed. You can leave a response, or trackback from your own site.
« Prietenia adevarată
Ungherele copilăriei… »
Copyright © 2008 - PAROHIA "SF.PROOROC ILIE TESVITEANUL ŞI SF. IERARH GRIGORIE PALAMA"-GIRONAEntries (RSS) | Comments (RSS). 38 queries. 0,822 seconds.